Il-Gżejra Mċajpra F'nofs in-niżla hekk imsejħa Tas-Saqqajja, fejn l-art tispiċċa u jibda ċ-ċpar, id-Duttur kien qed jiġbor kampjuni għall-esperimenti tiegħu b'metodu interessanti permezz tal-użu ta' pompa tal-arja. Kien bakkar dakinhar, minn qabel is-sebħ, biex jgħaddi ġurnata twila jiġbor il-materjal ħalli jibda jindaga dwar teorija li ġietu f'ħolma xi jiem qabel. Iċ-ċpar kien beda jiskura dan l-aħħar, fenomenu li forsi kellu x'jaqsam mat-tniġġis bla spjegazzjoni tal-bjar li kien qed jinkwieta 'l kulħadd. Għad-Duttur, li jgħaddi ħajtu jaħseb u jixtarr dwar il-magħruf u l-mhux magħruf, din kienet problema li ma ħallitux jorqod billejl, għax kien hu li kellu jiddeċifraha u jsolviha. Ma kien hemm ħadd ieħor. Ħin minnhom ħass il-bżonn li jistrieħ u mar ipoġġi għad-dell tal-istatwa tax-Xiħ. Kemm kien elokwenti l-misteru ta' dik l-id mgħollija tbierek u fl-istess ħin twaqqaf iċ-ċpar milli javvanza. L-antenati li kienu qiegħdu l-istatwa f'dak il-post x'riedu jgħidu biha2 Li xi darba ċ-ċpar ma kienx fejn kien illum7 Li forsi kien hemm żmien darba meta tabilħaqq ma kienx jeżisti ċ-ċpar jestendi sal- ibgħad bogħod7 U jekk dan kien minnu, x'kien hemm minfloku2 Il-pajjiż ta' taħt iċ-ċpar kien ħsieb ipprojbit u kienet għadha friska f'moħħu l-memorja tal-aħħar darba li sellmu lill-Verġni Magħżula. F'dan il-post eżatt kienet ħadet l-aħħar passi tagħha fuq din l-art, u dwew mas-sebat irjieħ l-ilħna mħeġġa jgħannu l-Innu tal-Imċajprin, iħeġġuha 'l isfel lejn iċ-ċpar, fejn għosfrot għal dejjem taħt il-wiċċ. Ħadd ma seta' jgħid fiċ-ċert xi jfettlilhom il-Fader u t-Tieni 64 Leħen il-Malti Gwardjan, iżda t-tama li jdum ma jerġa' jgħaddi mill-martirju ta' tislima oħra kienet qawwija fih. Instema' warajh il-qrid tar-roti ta'karretta qed tiġri b'pass kemxejn imħaffef. Ma dawwarx rasu biex jara min kien għaddej. Ma kellux għalfejn. Il-bidwi tas- Salib tal-Għolja, fi triqtu mis-suq tal-Imdina lura sar-raba' tiegħu. Fuq il-gżejra ftit li xejn jiġru ħwejjeġ mhux tas-soltu u r-rutina ta' kuljum hija parti minnu daqs il-qalb tħabbat f'sidru jew in-nifs dieħel u ħiereġ. Minkejja l-espressjoni trankwilla fuq wiċċu, ħsieb mhux tas-soltu kien qed jagħmel ħerba minnu. Mnejn ġiet ma setax jgħid, il-memorja ta' jum, snin qabel, meta l-paċi tal-gżejra kienet tkissret, meta kienu tfaċċaw fosthom bnedmin li qatt ma fehmu min huma u mnejn ġew. Miċ-ċpar, kienu qalulhom, minn hemm isfel ġejjin, mill-pajjiż ta' taħt iċ-ċpar. Intlifna u sibna ruħna hawn. Kien tħawwad mhux ftit wara li sema' dal-kliem. Huwa raġel liebes flokk taċ-ċingi mdennes, li ilu fuqu żmien. Għandu leħja li daqt issir baffi u l-bidu ta' ħotba, u jinsab bilqiegħda f'pultruna f'salott tipikament Malti. Iżda ħares fil-qrib u tinnota li dan mhuwiex salott tas-soltu. Il-kwadri li darba żejnu l-ħitan ma jidhru mkien. Baqa' biss it-tbajja' kwadrati li ħallew warajhom. Billi huwa salott Malti, it-tradizzjoni tiddetta li lanqas traba waħda ma titħalla titrabba f'dil-kamra, u li jdejn il-mara tad-dar ifarfru kull rokna tagħha bir-reqqa kollha ta' annimal imġewwaħ qed ifittex farka ikel, iżda f'dil-kamra t-trab ilu jinġabar, u l-arja hija tqila bih. Hemm erba' madumiet tal-art maqlugħin minn posthom, bit-torba mikxufa. U qed ixxommuha dik ir-riħa2 Nazzarda ngħid li huwa dranaġġ. Qed jinstema' taptip kontinwu iżda mhux regolari mat-tieqa. L-arloġġ tal-pendlu juri s-sagħtejn u nofs. Nassumu li ta' filgħodu peress li minn bejn ix-xaqq dejjaq tal-purtiera magħluqa jidher il-qatran oħxon ta' dlam il-lejl, milqugħ biss minn lampa tal-pitrolju mixgħula fuq mejda kbira u tonda mitluqa fil-ġenb tal-kamra. Ir-raġel fil-pultruna għandu fuq ħoġru tifla ta' madwar sentejn. B'id waħda qed imellsilha nokkla minn xagħarha iswed tuta. Bl-id l-oħra, iva, qed taraw sew, qed iżomm fuq il-brazz ix-xellugi tal-pultruna sikkina tawwalija minn dawk tal-kċina. Jidher rieqed iżda l-ħin kollu għandu widna waħda għadd 33 LXXXIII 65 attenta għal kull ħoss ġej minn barra. Bħal kelb tal-għassa, jew qattus li anke meta jkun rieqed ikun imqajjem. Ħin minnhom jgħolli għajnejh tqal u mnikkta u ħarstu taqa' fuq is-sufan quddiemu, fejn għall-ewwel darba nilmħu mara mimduda b'riġlejha mitwijin għaliex is-sufan huwa żgħir wisq għaliha. Stenna li jaraha rieqda, iżda minflok isibha mqajma, lesta għalih biex iħares lejha. Għajnejha jiltaqgħu ma'tiegħu, miftuħin beraħ, josservawh. Ha jkolli nerġa' nirrikorri għat-tixbiha tal-qattus, minħabba l-mod kif qed tħares lejh, suspettuża u mimlija devozzjoni, iż- żewġ emozzjonijiet jitwaħħdu mingħajr distinzjoni bejniethom fl-istess par għajnejn. F'dan is-salott hemm xi affarijiet interessanti. Għidt qabelli m'hemmx kwadri mdendlin mal-ħitan. Fadal wieħed, mal-ħajt maġenb il-bieb. Mappa ta' gżira, li mal-ewwel daqqa t'għajn ma tintgħarafx. Qabdet sew il-moffa u nofsha diġà ttieklet u saret ċappa griża ħadranija tegħreq umdità leqqiena. Bid-dawl iteptep tal-lampa tal-pitrolju, il-kamra qed tieħu x-xeħta ta' għar, u l-familja li qiegħda fiha qegħdin nistħajluha familja Neandertali qed tistenna i l-evoluzzjoni tħassarha minn wiċċ id-dinja. It-tifla tiċċaqlaq f'ħoġor ir-raġel, tfittex pożizzjoni iżjed komda mingħajr ma tqum. Tgedwed xi ħaġa li ma tinftehimx. Ir-raġel ma jitħarrikx. Qed jaħseb, id-diqa u n-nostalġija, dwar id-dinja li ħallew warajhom bla ma kienu jafu if u għala. Qed iġib quddiem għajnejh ix-xena li kien jara minn fuq il-bejt tad-dar fejn trabba, f'dinja li milli jista' jifhem ma teżistix iżjed taħt dak iċ-ċpar inspjegabbli u tal-waħx. Mill-bejt, nhar ta' Ħadd, il-qniepen kienu jinstemgħu jiżfnu ż-żifna kajmana tagħhom u seta' jara wkoll minn wara l-knisja l-aħħar inja ta' bini qabel ma jibdew l-għelieqi telgħin bħal rampa lejn is-smewwiet. Bir-riħ it-tapit ta' ħaxix kien jiskura, u s-sħab tqil u karg jitgerrex. Il-mara ma tkunx trid tisma' dawn il-ħwejjeġ, u għalhekk iżommhom għalih. Tgħidlu /i konna konna u issa li aħna aħna. Nipproponi ħarġa. M'aħniex marbutin mal-loġika tad-demm u l-laħam. 'aħniex kreaturi mortali maqbudin bħal insetti fl-ambra tal-preżent perpetwu tas-sekondiera. Nistgħu ngħaddu minn bejn il-ħitan, il-bibien, it-twieqi magħluqin. Nistgħu, jekk irridu, immexxu l-ħin lura, jew 'il quddiem. Mela ejjew ngħaddu mill-ħajt għal barra. F'ħakka t'għajn ninsabu fil-ġnien. Kif bsarna, qed jaħkem il-lejl. Dlam ċappa. M'hemmx żiffa. M'hemmx xita lanqas. 66 Leħen il-Malti Qed jinstema'żanżin persistenti fil-widnejn. Tiftaħx ħalqekl Għatti wiċċekl Dan il-ġnien infestat bin-nemusi Kull waħda kbira daqs farfett. Miljuni minnhom, feroċi, maqbudin fiċ-ċiklu vizzjuż tal-eżistenza prekarja tagħhom. Madwar il-villa, mill-ġnien sal-bejt, qed iddur, sħaba nemus imdendla fuq il-villa. Qed jaħbtu mal-ħitan, mat-twieqi, mal-bieb, bil-għatx għad-demm sħun tat-tliet persuni bi kwiethom hemm ġew. Id-dlam qed jinħall, qed idub fid-dawl taż-żerniq, u max-xefaq qed jinxterdu pinzellati vjola u roża, l-għoljiet qed jerġgħu jieħdu l-forma tagħhom, u jinżgħu l-mantell iswed tagħhom u jikxfu Iwienhom, waqt li l-ajru jiġbed nifs 'il ġewwa, u minn wara l-villa x-xemx tittawwal u tiċċassa 'l isfel. Nistedinkom issa togħlew miegħi dawk l-għaxar metri 'l fuq mill-art. Jirnexxilkom żgur. Moħħkom hemm. Temmnux fil-gravità. Isal Rewwixta ta' malajr kontra l-liġijiet tan-natura, ħalli naqbdu t-triql Upppl Tlajnal X'taraw minn hawn fuq2 It-triq taħtna u maġenbha l-villa. Wara l-villa hemm għalqa abbandunata,u oħrajn, għelieqi bħal ċraret, ilbies mitluq, tajn niexef, ħajt tas-sejjieħ imġarraf. Nogħlew ftit ieħor — faċli issa — u ntiru minn fuq il-villa. Nilmħu fuq il-bejt ir-raġel li rajna qabel fis-salott. Issa li sebaħ qiegħed fuq, is-sikkina għadha f'idu. Qed jittawwal madwaru u nitħassruh għax minn hemm isfel jista' jara ferm inqas minna li rabbejna l-ġwienaħ. Ma jistax jara, perkażu, il-miġemgħa ta' għoġġieba riesqa lejn il-villa, bis-senters u armi oħrajn f'idejhom, u l-biża' u r-rabja jaħarqu f'għajnejhom. Bħal f'ħolma issa taqbadna fil-kurrent tagħha fewġa arja li tgħollina iktar 'il fuq. Il-villa tiċkien, issir biss idea, u noqorbu lejn l-għoljiet. Qegħdin biżżejjed fil-għoli issa biex narawh, iċ-ċpar oħxon, safrani u griż li bħal baħar jifforma kosta madwarna u jestendi sax-xefaq, sieket u enigmatiku. Naraw l-Imdina fil-bogħod, bħal kastell imdawwar miċ-ċpar, u jiġik li tistħajjel li qegħdin intiru minn fuq xi belt imsaħħra fis-smewwiet 'il fuq mis-sħab. Iż-żiffa teħodna magħha, fil-għoli għax l-art ma tixraqniex. Aħna spazji vasti rridu, sema bla qies, ċpar bla tmiem, nies ċkejknin taħtna bħal insetti, bini tal- pupi. Għajnejna jiflu x-xena, lesti għal kollox. Hemm sħaba quddiemna, tajjar ħafif. It-tentazzjoni li nidħlu fiha. Minn hawn fuq il-jum jinħass frisk. Għaddejjin minn fuq bosk li maġenbu hemm l-għelieqi fejn qed jiġu kkoltivati ringieli għadd 33 LXXXIII 67 ordnati ta' wċuħ ta' ħxejjex. Jidhru diversi figuri milwija ta' nies jaħdmu r-raba'u fuqhom għassa persuni lebsin uniformi li hija taħlita ta' libsa ta' patri apuċċin u l-kostum ta' bugħaddas. F'idejhom snieter tal-kaċċa. Bil-modi Qed nitilgħu wisq fil-għolil Qed nitilfu d-dettalji. Għajnejna jaqbdu ma' xena li tispikka. Taħtna hemm wied ifur bil-ħdura u f'nofsu hemm palazz ċkejken imdawwar bi ġnien bis-siġar tal-frott. Kollox jidher miżmum tajjeb. al-grada ta' barra jidhru iktar minn dawk il-kapuċċini bugħaddasa, miġbura barra, jitħaddtu. Qed nitqalu, neżlin, resqin lejn il-bejt, hemm tieqa, miftuħa, nittawlu ġewwa, kamra mdawla, ix-xemx f'għajnejna, niġru qisna wirdien sar- rokna l-iżjed mudlama, u nistaħbvew hemm wara l-arloġġ tal-pendlu. M'aħniex waħedna fil-kamra. Bilqiegħda fuq siġġu ma'mejda hemm raġel pjuttost anzjan iebes suttana u papoċċ bellusi lewn griż. Anke mir-rokna tal-kamrafejn staħbejna nistgħu nxommu l-fwieħa ġejja minnu. Tinstema'taħbita ħafifa fuq il-bieb u hekk kif ir-raġel anzjan jerfa' għajnejh u l-bieb jinfetaħ, imrieżaq ix-xemx jaqbdu xagħru abjad ileqq, u jilluminaw figura emminili bilwieqfa fil-bieb quddiemu, rasha 'l isfel. Hija kamra arredata b'mod axxetiku u spartan. Għamarafftit li xejn, ħlief mejda u siġġu. M'hemmx purtieri mat-tieqa. L-uniku oġġett b'xi valur estetiku huwa arloġġ tal-pendlu jtektek bi kwietu f'rokna minnhom. Mas-saqaf iż-żebgħa qed titqaxxar ġmielha. Ir-raġel anzjan iħares dritt lejn il-mara, jew aħjar tfajla. emm seta' kellha2 Sittax2 Sbatax2 Mhux iżjed minn tmintax. Wiċċha jidher familjari, ifakkarna fit-tifla ta' sentejn li rajna ftit qabel fuq ħoġor dak ir-raġel. Forsi ommha2 Tieħu żewġ passi ġewwa l-kamra u l-bieb jingħalaq warajha mingħajr ħoss. Kien xjaħ mill-aħħar darba li ratu daqshekk mill-qrib, iżda ftakret qisu bieraħ dakinhar tal-griżma, kemm kienet imwerwra minnu, kemm kien weġġagħha. Iżda t-trobbija tagħha fid-Dar tal-Anġelikani kienet serviet tajjeb. s-Soru Omm kienet tatha parir jiswa mitqlu deheb. Huwa raġel ġentili u ta' għerf kbir. Huwa b'saħħtu iżda jagħder. Jekk m'għamilt xejn ħażin, m'għandekx għalfejn tibża' minnu. Għaddejna mill-ħitan, tirna fl-ajru, qbiżna minn post għal post f'ħakka t'għajn, sirna bħal wirdien jistaħba kwiet kwiet fir-rokna ta' dil-kamra. 68 Leħen il-Malti nosservaw l-anzjan jibda jkellimha, b'ton awtorevoli iżda fl-istess ħin ħlejju, bħal żewġ ċagħqiet iċekċku fil-but ta' tifel imqareb. 'Taf għalfejn sejjaħtlek hawn illum, binti2' 'Xtaqt nistaqsik xi ħaġa' Rasha għadha baxxuta, qed tipprova ma tiħmarx iżda iżjed ma tipprova, iżjed qed tħossha ruxxana. 'Trabbejt mal-Anġelikani, hux hekka' Sabuni fin-Niżla, rigal tax-Xiħ' 'Kemm għandek żmieni' 'U ma taf xejn dwar ommok u missierek2' Għajnejha jinfetħu beraħ. 'Ma tafx jew ma tridx tgħidli2' 'OmmiP Missieri2 Minn dejjem qaluli li jiena bint iċ-ċpar. M'għandix omm u missier' 'Ħares lejja qalilha. Il-kmand kien ċar u obdietu. 'Li kieku kelli ngħidlek li kellek omm, u li kellek missier, u li kienu huma li ġabuk hawn, miċ-ċpar ..' Tgedwed xi ħaġa li l-Fader ma jifhimx. Jidher se jitlef is-sabar. Il-mistħija ta' din it-tfajla ma tixirqilhiex, issa li ntgħażlet. Kif kien se jagħtiha l-aħbar u jispjegalha li kienet kollha ħrafa l-istorja ta' kif waslet fosthom2 'Għidli, binti, kif tħossok tgħix mal-bniet l-oħra fil-bejta2' 'Inħossni tajba, Mulej' 'U qatt ma ħassejtek differentiż' It-tweġiba tagħha kienet wisq immedjata biex tkun sinċiera, ħaseb il-Fader. 'Teofanija, hux hekk jismek2 Irridek tismagħni sew, b'attenzjoni. Li se ngħidlek huwa Kliem ix-Xiħ Għal dal-kliem it-tfajla bdiet ittaptap subgħajha ma'widnejha, il-penitenza mistħoqqa u meħtieġa kull meta jkun se jitlissen Kliem ix-Xiħ. 'Missiereku Ommok kienu bnedmin bħalna, bħalek. Tfaċċajtu fostna jum bħall-oħrajn. Inti ma tiftakarx għaliex kont għadek ħalibommokfi snienek. Ma ridux jobdu l-Liġi, riedu jerġgħu lura mnejn ġew, mnejn stqarru li ġew. Tista' timmaġina, binti. Riedu jidħlu fiċ-ċpar, jinżlu taħt il-wiċċ u jeħduk magħhom. għadd 33 LXXXIII 69 Qed tifhem x'jiena ngħidlekz' Rasha reġgħet tbaxxiet donnha rrassenjat ruħha għall-inevitabbli. Qalb il-Fader ħarġet għaliha, dit-tfajla b'destin kiefer. 'Binti, ix-xjaten jafu jitbissmu daqs, jekk mhux iżjed, l-isbaħ anġli. Missierek kellu tbissima qalila. Użaha biex jingannana, għal xi żmien. Salvajniek, tajniek l-opportunità li tgħix magħna, li tkun waħda minna' Teofanija nfaqgħet tibki. 'Għadni niftakar qisu lbieraħ dik l-għodwa kiefra. Ix-xemx kienet għadha qed titmattar, is-sema għadu ma ċċarax għalkollox. Ħtafniek mill-għafsa ddisprata ta' dirgħajn ommok u niftakarni ngħid bejni u bejn ruħi, Jista' xitan iħobb bl-imħabba ta'omm7' Wara xi mumenti ta' skiet min-naħa tiegħu, u l-ilfiq li ma setgħetx trażżan min-naħa tagħha, qalilha li tista' tmur. Kien iddeċieda li ma jgħidilhiex kollox għalissa. Il-mistura kuċċarina kuċċarina tingħata. Malli ħarġet mill-kamra qam mis-siġġu u mar saħdejn it-tieqa. Minn hemm stennieha toħroġ mill-bieb t'isfel u segwa b'għajnejh il-mixja tagħha bejn żewġ għassiesa tul it-trejqa sal-grada ta' barra u minn hemm sakemm għebu t-tlieta li huma wara l-kantuniera fi triqithom lejn il-ħabs ta' Verdala. Teofanija … Verġni Magħżula … ħaseb il-Fader, li kieku kienettafdaklijaħseb li jaf hu, forsi ma kinitx tibki bin-niketu l-biża'iżda bil-ferħ, li sa fl-aħħar kienetse terġa'lura fl-art ta' missirijietha. Forsi taħt iċ-ċpar tabilħaqq hemm pajjiż ieħor, fejn jgħixu nies oħra, nies taċ-ċpar, bħalma huma kienu nies tas-smewwiet. Mar sal-bieb u sejjaħ lil Ġilormu, iżda ma kellux għalfejn. Ir-raġel qsajjar u Mbaċċaċ, iħaffef lejh mit-tarf l-ieħor tal-kuritur, kien qed jgħajjat minkejja li nifsu maqtugħ: Il-Fader ħass bħal piż kbir f'moħħu jibda jeħfief. 'Għalissa' 'Mela dik hi li qed tavvelenalna l-bjar bil-maġija mċajpra2' Il-Fader ma weġibx il-mistoqsija. 'Mur ibgħat lill-messaġġier għand id-Duttur. Għidlu jmur ifittxu u jieħdu Verdala minnufih.Wara mur għidilhom ilestuli l-kaless. U intiġibli s-SuttanaVjola' 70 Leħen il-Malti 'Iva, Mulej; qal Ġilormu ubbidjenti, bilkemm jaħbi l-eċitament li kien qed iħoss. Il-Fader reġa' lura sa ħdejn it-tieqa, u qagħad jittawwal barra, qisu tfajjel mingħajr l-ebda nkwiet f'ħajtu ħlief fejn se jmidd ħarstu f'dil-ġenna tal-art. Lil hinn mill-grada kien hemm it-trejqa mħarbta li twasslek qalb is-siġar u l-ħaxix sat-triq lejn ir-Rabat u l-Imdina. Ħaseb fit-Tieni Gwardjan, komdu fil-Katidral tiegħu l-Imdina, taħtu ċpar sax-xefaq, oċean ta' ċpar griż safrani. Ma kienx kapaċi jgħix hekk kieku. Kien ikessħu dak iċ-ċpar, l-ilwien, is-silenzju tat-tebut, il-ħsieb li taħtu kien hemm misteru kbir daqs, jekk mhux ikbar, mis-smewwiet fuq rasu. Forsi l-ġenna tabilħaqq hemm tinsab, taħthom, oskurata, fantażma, u mhux fosthom, kif kienu jemmnu u kif dejjem emmnu minn żmien ix-Xiħ. Dak il-ħin ħass xi ħaġa warajh, bħal żiffa ħafifa tpespislu xagħru, u għajnejh flew l-ispazju ta' madwaru, ifittxu xi ħaġa li ma kienx konxju tagħha. Iżda kien tard wisq, għax aħna diġà tirna barra mit-tieqa u qegħdin fil-għoli, il-Palazz tal-Fader taħtna, tiċkien bis-sekondi, u riħ qawwi qed jonfoħ favurina dritt dritt lura lejn is-Saqqajja. F'nofs in-niżla, fejn l-art tispiċċa u jibda ċ-ċpar, id-Duttur kien appik li jiġbor l-aħħar kampjun bil-pompa tal-arja meta reġgħu nstemgħu warajh ir-roti ta' karrozzin misjuq mgħaġġel. Did-darba ħares 'il fuq xħin sema' r-roti jieqfu fil- qrib u leħen li kien qed isejjaħlu b'ton urġenti. Għaraf il-messaġġier tal-Fader. Bil-pompa f'idu resaq sa ħdejn il-karrozzin. 'M'għandekx x'tambiha iżjed dik il-pompa' qallu l-messaġġier. 'Il-Fader sab min qed iniġġes il-bjar. Solvieha hu l-problema. 'Se teħodni għandu'' staqsa d-Duttur, anke jekk ħaseb li kien jaf x'inhi t-tweġiba. Se jiltaqa' miegħek hemm. Id-Duttur dar biex imur jiġbor l-affarijiet tiegħu mxerrda f'ordni preċiża mal-art taħt ix-Xiħ. Iżda l-messaġġier waqqfu. 'M'hemmx għalfejn. Tista' tiġborhom wara. Ħadd mhu se jmisshomlok' Bil-pompa għadha f'idu d-Duttur tela' t-tarġa u daħal fil-karrozzin, li ħa skoss jew tnejn u telaq fi triqtu. Mit-tieqa ħares barra lejn in-nies fit-triq jittawlu lejh u xtaq b'qalbu kollha li wara das-snin kollha ta' studju kien jaf iżjed milli għadd 33 LXXXIII 71 kienu jafu huma, dwar iċ-ċpar, dwar ix-Xiħ, dwar is-sigrieti tal-Fader, il-ħsibijiet ipprojbiti, il-miġja tal-imċajprin, il-Parti Misħuta tal-Imġewwaħ, id-dehriet ta' Sa Anġelika fuq l-Għolja tas-Salib, u l-Ħażna Mqaddsa li kienu jgħidu li tinstab taħt il-kannierja tal-Katidral, fejn hemm midfun l-Ewwel Gwardjan u l-antenati tiegħu, dawkli kienu jqimu 'x-Xiħ, dawkli ndifnu flimkien mas-sigrieti u l-misteri tagħhom … sakemm waslu Verdala u daħlu mill-kanċell il-kbir tal-kastell, u l-karrozzin għadda minn bejn is-siġar nexfin u mgħawġin sal-bieb prinċipali fejn sab hemmhekk jilqgħu 'l-Fader liebes is-Suttana Vjola tal-Qdusija Tiegħu. 72 Leħen il-Malti